ระเบียบ ก.พ.คว่าด้วยหลักเกณฑ์และวิธีการประเมินผลการปฏิบัติงานของกรรมการวินิจฉัยอุทธรณ์หรือกรรมการวินิจฉัยร้องทุกข์พ.ศ. 2558-------------------- โดยที่เป็นการสมควรกําหนดหลักเกณฑ์และวิธีการประเมินผลการปฏิบัติงานของกรรมการวินิจฉัยอุทธรณ์หรือกรรมการวินิจฉัยร้องทุกข์ เพื่อให้การปฏิบัติงานของกรรมการวินิจฉัยอุทธรณ์หรือกรรมการวินิจฉัยร้องทุกข์มีประสิทธิภาพและประสิทธิผลยิ่งขึ้น อาศัยอํานาจตามความในมาตรา 31 (5) แห่งพระราชบัญญัติระเบียบข้าราชการพลเรือน พ.ศ. 2551 ก.พ.ค. จึงออกระเบียบไว้ดังต่อไปนี้ข้อ ๑ ระเบียบนี้เรียกว่า "ระเบียบ ก.พ.ค. ว่าด้วยหลักเกณฑ์และวิธีการประเมินผลการปฏิบัติงานของกรรมการวินิจฉัยอุทธรณ์หรือกรรมการวินิจฉัยร้องทุกข์ พ.ศ. 2558"ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ วัตถุประสงค์ของการประเมิน เพื่อให้กรรมการวินิจฉัยอุทธรณ์หรือกรรมการวินิจฉัยร้องทุกข์ได้(1) ทบทวนการปฏิบัติงานที่ผ่านมา(2) ทราบจุดแข็ง จุดอ่อนของการปฏิบัติงาน(3) ทราบแนวทางที่จะพัฒนางาน(4) รับฟังข้อเสนอแนะจาก ก.พ.ค. และผู้ทรงคุณวุฒิข้อ ๔ ระยะเวลาการประเมิน ให้เริ่มกระบวนการประเมินครั้งแรกเมื่อสิ้นปีงบประมาณหลังจากเริ่มปฏิบัติงานในตําแหน่งกรรมการวินิจฉัยอุทธรณ์หรือกรรมการวินิจฉัยร้องทุกข์ และครั้งต่อไปทุกสิ้นปีงบประมาณข้อ ๕ ประเด็นในการประเมินกรรมการวินิจฉัยอุทธรณ์หรือกรรมการวินิจฉัยร้องทุกข์ประกอบด้วย (1) ความรับผิดชอบต่อผลการปฏิบัติหน้าที่ (Accountability) (2) ความสํานึกในหน้าที่ด้วยขีดความสามารถและประสิทธิภาพที่เพียงพอ (Responsibility) (3) การปฏิบัติต่อผู้มีส่วนได้เสียอย่างเท่าเทียมกัน มีความเป็นธรรมและมีคําอธิบายได้ (Equitable treatment) (4) ความโปร่งใสในการปฏิบัติงานที่สามารถตรวจสอบได้และมีการเปิดเผยข้อมูลอย่างโปร่งแก่ผู้เกี่ยวข้อง (Transparency) (5) การมีวิสัยทัศน์ในการสร้างมูลค่าเพิ่มให้แก่องค์กรในระยะยาว (Vision to create longterm value) (6) การมีจริยธรรมและจรรยาบรรณและความซื่อสัตย์ในการปฏิบัติงาน (Ethics and Integrity) (7) ความรู้ความเชี่ยวชาญเชิงเทคนิค (8) ความสามารถในการสื่อสารและการนําเสนอ (9) การพัฒนาตนเองที่เกี่ยวกับงานในหน้าที่ข้อ ๖ เกณฑ์การประเมิน (1) ให้คณะกรรมการกําหนดน้ําหนักคะแนนตามประเด็นในข้อ 5 (2) ทุกข้อกระทงที่ใช้ในแบบประเมินเป็นแบบมาตราประมาณค่า (Rating scale) 4 ระดับ ตามที่คณะกรรมการกําหนด (3) ต้องมีการรายงานผลการปฏิบัติงานทุกปี เพื่อให้คณะกรรมการให้คะแนนได้ (4) กําหนดคะแนนผลการประเมินการปฏิบัติงานเป็น 4 ระดับ ดังนี้ระดับดีเด่น หมายถึง คะแนนประเมินผลการปฏิบัติงานระหว่าง 90.0 - 100 คะแนนระดับดี หมายถึง คะแนนประเมินผลการปฏิบัติงานระหว่าง 70.0 - 89.9 คะแนนระดับพอใช้ หมายถึง คะแนนประเมินผลการปฏิบัติงานระหว่าง 50.0 - 69.9 คะแนนระดับควรปรับปรุงหมายถึง คะแนนประเมินผลการปฏิบัติงานระหว่าง ต่ํากวา 50.0 คะแนนข้อ ๗ ให้ประธาน ก.พ.ค. แต่งตั้งคณะกรรมการประเมินผลการปฏิบัติงานของกรรมการวินิจฉัยอุทธรณ์หรือกรรมการวินิจฉัยร้องทุกข์ โดยการเสนอเรื่องจากสํานักพิทักษ์ระบบคุณธรรม ประกอบด้วย (1) กรรมการ ก.พ.ค. ทุกคน โดยให้เลือกคนหนึ่งเป็นประธานกรรมการ (2) ผู้อํานวยการสํานักพิทักษ์ระบบคุณธรรม เป็นเลขานุการข้อ ๘ วิธีการประเมินและหลักเกณฑ์การปฏิบัติให้ดําเนินการดังนี้ (1) เริ่มประเมินครั้งแรก เมื่อกรรมการวินิจฉัยอุทธรณ์หรือกรรมการวิินิจฉัยร้องทุกข์ได้รับการแต่งตั้งครบ 1 ปี และประเมินครั้งต่อไปทุกรอบ 1 ปี (2) ใหกรรมการวินิจฉัยอุทธรณ์หรือกรรมการวินิจฉัยร้องทุกข์ ส่งรายงานผลการปฏิบัติงาน ตามประเด็นในข้อ 5 ตามแบบที่กําหนด จํานวน 8 ชุด ต่อประธาน ก.พ.ค. ภายใน 15 วัน นับแต่วันที่ปฏิบัติหน้าที่ครบ 1 ปี และทุกรอบ 1 ปี ต่อไป (3) คณะกรรมการดําเนินการประเมินจากรายงานผลการปฏิบัติงาน รวมทั้งอาจใช้วิธีการอื่นประกอบด้วยก็ได้ (4) ให้คณะกรรมการประชุมสรุปผลการประเมินผลการปฏิบัติงานของกรรมการวินิจฉัยอุทธรณ์หรือกรรมการวินิจฉัยร้องทุกข์แต่ละรายให้แล้วเสร็จภายใน 30 วัน นับแต่วันที่ได้รับแต่งตั้ง แล้วรายงานให้ประธาน ก.พ.ค. ทราบโดยเร็วข้อ ๙ ให้ประธาน ก.พ.ค. รักษาการตามระเบียบนี้ และให้มีอํานาจออกประกาศหรือคําสั่งเพื่อประโยชน์ในการปฏิบัติตามระเบียบนี้ ในกรณีที่มีปัญหาเกี่ยวกับการปฏิบัติตามระเบียบ ประธาน ก.พ.ค. อาจหารือท่ี่ประชุม ก.พ.ค. เพื่อประกอบการพิจารณาวินิจฉัยก็ได้ผู้มีอํานาจลงนาม - ประกาศ ณ วันที่ 28 เดือน ตุลาคม พ.ศ. 2558 นายวชิร สงบพันธ์ประธานกรรมการพิทักษ์ระบบคุณธรรม